CELEX: C2007/140/57
Language: el
Date: 2007-06-23 00:00:00
Title: Υπόθεση T-127/07 P: Αίτηση αναιρέσεως που υποβλήθηκε στις 20 Απριλίου 2007 από τον Bligny κατά της διατάξεως του Δικαστηρίου Δημόσιας Διοίκησης στις 15 Φεβρουαρίου 2007 στην υπόθεση F-142/06, Bligny κατά Επιτροπής

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/34
            
         Αίτηση αναιρέσεως που υποβλήθηκε στις 20 Απριλίου 2007 από τον Bligny κατά της διατάξεως του Δικαστηρίου Δημόσιας Διοίκησης στις 15 Φεβρουαρίου 2007 στην υπόθεση F-142/06, Bligny κατά Επιτροπής
   (Υπόθεση T-127/07 P)
   (2007/C 140/57)
   Γλώσσα διαδικασίας: η γαλλική
   Διάδικοι
   
      Αναιρεσείων: Francesco Bligny (Tassin-La-Demi-Lune, Γαλλία) (εκπρόσωπος: P. Lebel-Nourissat, δικηγόρος)
   
      Αναιρεσίβλητη: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να αναγνωρίσει ότι το Δικαστήριο Δημόσιας Διοίκησης (ΔΔΔ) υπέπεσε σε πλάνη εκτιμήσεως σχετικά με την πράξη υποβολής υποψηφιότητας όσον αφορά την υποχρέωση που βάρυνε τον υποψήφιο να έχει επισυνάψει σ' αυτήν τα δικαιολογητικά σχετικά με την ιθαγένειά του·
            
         
               —
            
            
               να αναγνωρίσει ότι το ΔΔΔ δεν απάντησε στους ισχυρισμούς του αναιρεσείοντος ως προς την παραβίαση των αρχών της δικαιολογημένης εμπιστοσύνης και της χρηστής διοικήσεως αρχές τις οποίες όφειλε να τηρήσει η εξεταστική επιτροπή του διαγωνισμού EPSO AD/26/05·
            
         
               —
            
            
               να εξαφανίσει, κατά συνέπεια, τη διάταξη της 15ης Φεβρουαρίου 2007 του ΔΔΔ στην υπόθεση F-142/06·
            
         
               —
            
            
               αποφαινόμενο εκ νέου, να ακυρώσει την απόφαση της εξεταστικής επιτροπής του διαγωνισμού EPSO/AD/26/05, της 7ης Δεκεμβρίου 2006, καθώς και αυτήν της 23ης Δεκεμβρίου 2006 με την οποία δεν επετράπη η συμμετοχή του αναιρεσείοντος στον διαγωνισμό και, επομένως, η διόρθωση των γραπτών του, και κρίθηκε παράτυπη η πράξη υποψηφιότητας που δημοσιεύθηκε στις 15 Μαΐου 2006 στην ιστοσελίδα EPSO με προορισμό τους υποψηφίους του διαγωνισμού·
            
         
               —
            
            
               επικουρικώς, να αναπέμψει την υπόθεση ενώπιον του ΔΔΔ προκειμένου να αποφανθεί αυτό επί της εν λόγω υποθέσεως και να καταδικάσει την Επιτροπή στο σύνολο των δικαστικών εξόδων.
            
         Λόγοι αναιρέσεως και κύρια επιχειρήματα
   Με την αίτησή του αναιρέσεως, ο αναιρεσείων ζητεί την εξαφάνιση της διατάξεως του Δικαστήριο Δημόσιας Διοίκησης με την οποία απορρίφθηκε ως προδήλως αβάσιμη η προσφυγή με την οποία είχε ζητήσει την ακύρωση της αποφάσεως της εξεταστικής επιτροπής του διαγωνισμού με την οποία προβλήθηκε άρνηση διορθώσεως των γραπτών του για τον λόγο ότι η αίτηση υποψηφιότητάς του δεν συμπεριελάμβανε δικαιολογητικά σχετικά με την ιθαγένειά του.
   Προς στήριξη της αιτήσεώς του αναιρέσεως, ο αναιρεσείων ισχυρίζεται ότι το ΔΔΔ παραποίησε τα γεγονότα που είχαν υποβληθεί στην κρίση του προβαίνοντας έτσι σε κακή ερμηνεία της αιτήσεως υποψηφιότητας που έπρεπε να συμπληρωθεί από τον υποψήφιο, πράγμα που οδήγησε σε πλάνη εκτιμήσεως της σχετικής πράξεως. Εξάλλου, ο αναιρεσείων προβάλλει λόγο αναιρέσεως αντλούμενο από τον ανεπαρκή χαρακτήρα της αιτιολογίας της προσβαλλομένης διατάξεως, στο μέτρο που το ΔΔΔ δεν έδωσε απάντηση σε όλους τους ισχυρισμούς και επιχειρήματα που είχαν προβληθεί πρωτοδίκως από τον αναιρεσείοντα.